[{"text_idx": "#000004", "text": "La unua tajlanda teravada monah\u0302ino trovig\u0302as inter la 100 plej influaj virinoj lau\u0306 BBC"}, {"text_idx": "#000005", "text": "Tiu c\u0302i artikolo devenas de Prachatai, sendependa novaj\u0302retejo de Tajlando, kaj estas republikigita de Global Voices kiel parto de kontrakto pri kundivido de enhavo."}, {"text_idx": "#000006", "text": "Dhammananda Bhikkhuni, la unua tajlanda virino konsekrita kiel teravada monah\u0302ino kaj la nuntempa abatino de la monah\u0302ejo Songdhammakalyani, estis listigita inter la 100 virinoj de BBC [en] en 2019."}, {"text_idx": "#000007", "text": "Dum Tajlando havas c\u0302irkau\u0306 300 000 budhistajn monah\u0302ojn, la virinoj estas g\u0302enerale ankorau\u0306 ekskluzivigitaj de konsekro. En 1928, post provo konsekri du virinojn, Bhujong Jombunud Sirivad\u0323d\u0323hano, la tiama c\u0302efa patriarko [de la tajlanda ordo de monah\u0302oj], eldonis edikton kiu malpermesis al monah\u0302oj konsekri virinojn kiel monah\u0302ojn au\u0306 novulojn. La Samga C\u0302efkonsilio de Tajlando ankau\u0306 eldonis du leg\u0302ojn en 1984 kaj 1987 malpermesantajn la konsekron de virinoj. Tamen, la samga akto de 1962, la laika leg\u0302o reganta tajlandajn monah\u0302ojn, kaj la amendo de 1992 ne malpermesas la konsekron de virinoj."}, {"text_idx": "#000009", "text": "La streboj de Dhammananda por restarigi la linion Theravada bhikkhuni [en] en Tajlando alfrontis reziston fare de ambau\u0306 \u2013 laikoj kaj monah\u0302oj kiuj kontrau\u0306as la konsekron de virinoj. La plejmulto de ili konfirmis ke la konsekro de virinoj maleblas c\u0302ar la linio Theravada bhikkhuni estas jam morta. \u2018Bhikkhuni\u2019 rilatas al komplete konsekrita monah\u0302ino. Malgrau\u0306 la manko de laika leg\u0302o malpermesanta inan konsekron, bhikkuni estas rigardata kiel eksterlanda tradicio kaj la du c\u0302efaj budhismaj ordenoj de Tajlando ankorau\u0306 devas oficiale akcepti konsekritajn virinojn kiel parton de Samgo, la budhisma komunumo de monah\u0302oj."}, {"text_idx": "#000010", "text": "Dhammananda estas la nuna abatino de la monah\u0302ejo Songdhammakalyani en la provinco Nakhon Pathom, fondita de s\u0302ia patrino Voramai Kabilsingh, kiu estis konsekrita kiel monah\u0302ino en la tajvana kasto Dharmaguptaka je 1971, kaj kiu ricevis la religian nomon Ta Tao Fa Tzu. La monah\u0302ejo nun estas la sola tute ina templo en Tajlando. Varanggana Vanavichayen, la unua virino konsekrita kiel monah\u0302ino en Tajlando, estis konsekrita en la monah\u0302ejo Songdhammakalyani en 2002."}, {"text_idx": "#000011", "text": "Tamen, tajlandaj au\u0306toritatoj ne rekonas la monah\u0302ejon kiel budhisman templon kaj kiam Dhammananda kaj aliaj monah\u0302inoj de la monah\u0302ejo iris omag\u0302i la forpasitan reg\u0302on Bhumibol c\u0302e la Grandan Palacon de Bankoko Dusit Maha Prasat, kie lia korpo kus\u0302is en katafalko, ili estis malpermesitaj eniri. La oficialuloj asertis ke ili estis malpermesitaj c\u0302ar en la taja budhismo [en] estas kontrau\u0306leg\u0302e al virinoj surmeti safrankoloran robon. Dudek du aliaj monah\u0302inoj kaj novulinoj ankau\u0306 ne havis pemeson eniri, dirante ke oni permesus al ili omag\u0302i la forpasintan reg\u0302on nur se ili forigus siajn robojn kaj surmetus nigrajn vestaj\u0302ojn kiel faras laikoj."}, {"text_idx": "#000016", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000019", "text": "Juna kuiristo en Bakuo transformis sian apartamenton en restoracion"}, {"text_idx": "#000022", "text": "Retpos\u0302to (ne estos publikigata) (deviga)"}, {"text_idx": "#000023", "text": "Aboni komentojn de c\u0302i tiu artikolo per retpos\u0302to"}]